Ҳусайн ибни Талол

**Ҳусайн ибни Талол** (   14 ноябри 1935 - 7 феврали 1999 ) — подшоҳи Урдун аз 11 августи 1952 то 7 феврали 1999. Писари шоҳ Талол, падари шоҳ Абдуллоҳи II .

## Зиндагинома
чап|мини|130x130пкс| Бо модараш Зайн ал-Шараф дар соли 1941
рост|мини| Хусейни чавон бо шохи Ирок Файсали II
рост|мини| Шоҳ Ҳусейн бо либоси расмӣ, 1953
Ҳусейн дар Аммон дар оилаи шоҳзода Талол ибни Абдуллоҳ ва Зайн бинти Ҷамил ал-Шараф таваллуд шудааст. Вай дар Коллеҷи Викторияи Искандария ва Мактаби Ҳарроу Англия, сипас дар Академияи низомии Сандҳерст дар ҳамон ҷо таҳсил кардааст. 20 июли соли 1951 бобояш шоҳ Абдуллоҳи Абдуллоҳи I ибни Ҳусайн кушта шуд. Ба ҷои ӯ шоҳзодаи девона Талол шоҳ таъин шуд. Пас аз чанд моҳ, Талол маҷбур шуд аз тахт даст кашад ва Ҳусейни 16-сола 11 августи соли 1952 шоҳи Урдун шуд. 2 май соли 1953 дар Аммон расман тоҷдор шуд. Дар соли 1967 ӯ дар Ҷанги шашрӯза бо Исроил ширкат карда, дар ҷараёни он соҳили Ғарбии дарёи Урдунро ( Яҳудо ва Самария ) аз даст дод, гарчанде ки аз ҷиҳати маъмурӣ ин минтақа то соли 1988 ба ӯ итоат мекард. Баъди ҷанг ташкилоти Фаластин барои фаъолияти худ дар Урдун қароргоҳашро барпо карда, дар он ҷо қоидаҳои худро муқаррар карда, ба муқобили Исроил, ИМА ва Урдун амалиёҳои террористӣ мебурд. Дар моҳи сентябри соли 1970 Ҳусейн артиши худро ба қаламравҳои таҳти назорати Ташкилоти озодибахши Фаластин фиристод. Дар рафти чангҳо артиши Урдун ғалаба карда, роҳбарони Фаластинро аз хоки Урдун пеш кард. Соли 1982 Ҳусейн барои боздиди расмӣ ба ИҶШС омад. Соли 1988 Ҳусейн аз ҳаққи худ ба Яҳудо ва Самария даст кашид ва ҳуқуқи фаластиниёнро ба худмуайянкунӣ эътироф кард. Соли 1994 бо иштироки президенти ИМА Билл Клинтон бо Исроил созишномаи сулҳ имзо кард. Дар солҳои охири умраш Ҳусейн аз бемории саратони гурда ранҷ мебурд ва муддати тӯлонӣ берун аз Урдун барои табобат дар клиникаи Майо дар Миннесотаи Иёлоти Муттаҳида буд. Дар набудани ӯ вазифаи валиаҳдро  Ҳасан ибни Талол, бародари подшоҳ иҷро мекард. Подшоҳ аз ноумедии  муолиҷаи саратон бархурдор шуд, ва писарашро аз зани дуюмаш шоҳзода Абдуллоҳ ибни Ҳусайнро вориси тахт таъин кард. Ва дар аввали моҳи феврал, подшоҳ изҳори хоҳиши вафот кардан дар дар хона, дар доираи одамони наздик ба ӯ, намуд. 5 феврали соли 1999 подшоҳ ба Аммон баргашт. Ӯ ба марги клиникӣ афтод. Чанд муддат зиндагии ӯ бо ёрии дастгоҳҳои сунъии таъминкунандаи ҳаёт дастгирӣ мешуд. Рӯзи 6 феврал шоҳзода Абдуллоҳи II савганд ёд кард ва субҳи 7 феврал мошинҳое, ки ҳаёти подшоҳи беморро  дастгирӣ мекарданд, хомӯш карда шуданд. Ба ҷойи ӯ,  Абдуллоҳи II ибни Ҳусайн подшоҳи Урдун шуд.

## Оила
4 маротиба оиладор шуд. Ҳама издивоҷҳо ва талоқҳо дар Аммон сурат гирифтанд.

## Рутбаҳои ҳарбӣ
* Фелдмаршали артиши араби Урдун (аз 11 августи 1952);
* Маршали нерӯҳои ҳавоии шоҳии Урдун (аз 11 августи 1952);
* Фелдмаршал (Фелдмаршали Артиши Миср,  аз 21 феврали 1955, унвони фахрӣ);
* Маршали  нерӯҳои ҳавоии Бритониёи Кабир (Сармаршали ҳавоӣ, аз 19 июли 1966, унвони фахрӣ);

## Некдошти Ҳусейн ибни Талол
* Боғи имени Ҳусейн ибни Талол дар шаҳри Грозний (Русия).
* Хиёбони ба номи Ҳусейн ибни Талол дар шаҳри Нур-Султон (Қазоқистон).

## Пайвандҳо
* подшоҳони Иордания
* tunnel.ru 
* *  Кинохроника - Подшоҳи Урдун Ҳусейн Бен Талал дар СССР *( И.* *Запорожский О.* *Ҷанговарон, Р.* *Петросов)* 

## Эзоҳ

Гурӯҳ:Подшоҳони Урдун
Гурӯҳ:Ҳошимиҳо
Гурӯҳ:Дорандагони ордени Паҳлавӣ
Гурӯҳ:Дорандагони Салиби бузурги ордени Леополди 1
Гурӯҳ:Дорандагони ордени Ҳусейн ибни Алӣ синфи I
Гурӯҳ:Википедия:Мақолаҳои бо сарчашма аз Викидода
Гурӯҳ:Даргузаштагони соли 1999
Гурӯҳ:Даргузаштагони 7 феврал
Гурӯҳ:Зодагони соли 1935